

09. Juni 2020

I henhold til § 37, stk. 1 i Forretningsordenen for Inatsisartut, fremsætter jeg følgende spørgsmål til Naalakkersuisut:

**Spørgsmål til Naalakkersuisut:**

1. **Hvor meget sælkød har patienthjemmets brugere behov for om året?**
2. **Har Naalakkersuisut vilje til at støtte at der indtages sælkød i det grønlandske patienthjem?**
3. **Såfremt der skal være leverancer af sælkød til det grønlandske patienthjem, hvilke krav skal så opfyldes?**
4. **Hvilke initiativer vil Naalakkersuisut tage for at opfylde disse krav?**
5. **Har Naalakkersuisut udarbejdet en plan for at bane vej for, at patienter der bor i det grønlandske patienthjem, atter kan indtage sælkød under måltiderne?**
	1. **Hvis nej; agter Naalakkersuisut at udarbejde en plan der kan realiseres i løbet af kort tid?**
6. **Hvad benyttes Neqi A/S til udover salg af fåre-, lamme- og oksekød?**
7. **Har Neqi A/S planer om produktion af sælkød i bestemte perioder, dvs. i de perioder der ikke foretages normal produktion?**
	1. **Hvis nej; har Naalakkersuisut planer om at fremkomme med en opfordring desangående?**
8. **Hvilke andre produktionsmetoder har Neqi A/S planer om?**
9. **Har Neqi A/S initiativer i gang med Inuili om bedre udnyttelse af sælkød, eller har man plan er om det?**
10. **Såfremt Neqi A/S indleder produktion af sælkød i bestemte perioder og dette kræver ændring af maskinel, hvor meget vil så disse udgifter løbe op på?**

(Medlem af Inatsisartut Stine Egede, Inuit Ataqatigiit)

**Begrundelse:**

Vi har netop modtaget Naalakkersuisuts undersøgelse (FM19-122) af kostplanen for det grønlandske patienthjem i Danmark. Der kan vi læse at den kost der serveres i det grønlandske patienthjem, er blevet bedre. Dette er en god nyhed.

Vi har ligeledes desværre konstateret, at det er blevet problematisk at indkøbe sælkød efter at Lilleholms produktionsanlæg i Maniitsoq er lukket.

Neqi A/S er blevet renoveret for 60 mio. kr. i 2013, men kapaciteten og dermed beskæftigelsen, udnyttes kun i bestemte perioder af året hvor der er produktion af lamme- og oksekød, hvor der beskæftiges mange mennesker. Derudover er der ingen nævneværdig produktion på Neqi A/S’ produktionsfaciliteter.

Der bedes om svar indenfor 10 dage.